เป็นคนมีประจำเดือนมาไม่ปกติ เดือนมิ.ย มา24-28 และในเดือน ก.ค 26-28 ประจำเดือนครั้งสุดท้าย28ก.ค และในเดือนสิงหาวันที่12 มีอะไรกับแฟนตอนเช้าใส่ถุงแต่ว่าถุงแตก แต่แฟนหลั่งนอก เและไปซื้อยาคุมมากิน กินไป1เม็ดก่อนตอน11โมง และบ่ายมามีอะไรกับแฟนอีกแต่แฟนไม่ได้ใส่ถุง หลั่งนอก หลังจากนั้นเที่ยงคืนก็กินยาอีกเม็ด แล้วพอผ่านไป1 อาทิตย์ วันที่19มีเลือดออกอยู่ประมาณ3วัน อยากรู้ว่าจะมีโอกาสท้องมั้ยคะ แล้วเลือดที่ออกเป็นผลข้างเคียงของยาหรือว่าประจำเดือนจริงๆ
สวัสดีค่ะ การกินยาคุมฉุกเฉินเพื่อป้องกันการตั้งครรภ์หลังมีเพศสัมพันธ์ไปแล้วนั้น ควรใช้ยาภายใน 72 ชั่วโมงหลังมีเพศสัมพันธ์ และกินให้ครบและตรงเวลาตามข้างฉลากกำหนดดังที่กล่าวมาหากถุงยางแตก จะเป็นข้อบ่งชี้การใช้ยาคุมฉุกเฉินค่ะ ซึ่งจะป้องกันและลดโอกาสการตั้งครรภ์จากเพศสัมพันธ์ที่เกิดก่อนกินยา โดยหลังจากนั้นถ้าไปมีเพศสัมพันธ์ในช่วงที่ยังกินยาไม่ครบ และกินยาตามไปจนครบ ก็น่าจะยังช่วยลดโอกาสการตั้งครรภ์ได้แต่อย่างไรก็ตาม ยาคุมฉุกเฉินมีประสิทธิภาพต่ำกว่ายาคุมแบบแผงธรรมดา ประสิทธิภาพเต็มที่จะอยู่แค่ประมาณ 80-90% เท่านั้น อีกทั้งมีผลข้างเคียงเช่นเลือดออกผิดปกติทางช่องคลอด ประจำเดือนมาคลาดเคลื่อนได้มาก จึงไม่ควรใช้วิธีดังกล่าวบ่อยๆ ควรใส่ถุงยางอนามัยตลอดการมีเพศสัมพันธ์ หรือกินยาคุมแบบแผงรายเดือนป้องกันไว้ก่อนจะดีกว่าเลือดที่ออกมาหลังจากนั้นอาจเป็นเลือดจากผลข้างเคียงของยาคุมฉุกเฉินได้ค่ะ แนะนำสังเกตอาการก่อนว่าเลือดค่อยๆหายไปได้เองหรือไม่่ หากเลือดยังออกมากเรื้อรัง ปวดหน่วงท้องน้อย อาจมีสาเหตุที่เป็นโรคอื่นๆเช่นการติดเชื้อหรือมีเนื้องอกของอวัยวะสืบพันธุ์ หรือมีภาวะแทรกซ้อนจากการตั้งครรภ์ได้ ให้รีบไปพบแพทย์เพื่อตรวจเพิ่มเติม